[{"text_idx": "#000001", "text": "Meie kodumaa loodus on erakordselt mitmekesine. Ko\u0303rgel klindiveerel seistes saad mo\u0303tiskleda, kuidas see meie ta\u0308nane loodusmonument ometi ku\u0308ll vo\u0303is su\u0308ndida. Ja\u0308a\u0308aja ja\u0308a\u0308sahk on loonud meie kordumatud oosi- ja vooremaastikud, mida ehivad ja\u0308rvesilmad. Vilsandil saad seista sadade miljonite aastate vanustel korallkaljudel. Haanjamaal saad ko\u0303ndida meie oma kanjonis ja Piusa, Ahja ning Vo\u0303handu jo\u0303e a\u0308a\u0308res imetleda vo\u0303imsaid liivakivimu\u0308u\u0308re, millele Ahja jo\u0303e a\u0308a\u0308res on antud imekauni ko\u0303laga nimi \u2013 taevaskojad."}, {"text_idx": "#000002", "text": "Eestimaa loodusrikkuste hulka kuuluvad kindlasti arvukad sood ja rabad. Rabavaikuses na\u0308ib ajal olevat hoopis teine mo\u0303o\u0303de. Kuidas ku\u0308ll sai turbasammal moodustada need meie u\u0308rgloodusele eriti iseloomulikud tohutud turbapa\u0308tsid, mis kirendavad a\u0308lvestest ja laugastest. Meie niidud vo\u0303istlevad liigirikkuse poolest maailmatasemel. Meie metsad ja pa\u0308randmaastikud on silmatorkavalt looma-, linnu- ja taimerohked. Tuntud lauluso\u0303nadele toetudes saab u\u0308telda: ilus oled isamaa, ja selle ilu taga on meie ainulaadne loodus."}, {"text_idx": "#000003", "text": "Ole esimene, kes hindab toodet \u201c101 Eesti looduspaika\u201d Tu\u0308hista vastus"}]